Olívaolaj napozáshoz: mit mond a szakértő a természetes trükkről? - Egészség | Femina
Nem bízol a naptejekben, és természetesebb megoldást keresel? Tudj meg többet az olívaolajról!
Az olívát jótékony egészségügyi hatásai miatt folyékony aranynak is nevezik, melyet nem csak belsőleg, külsőleg is használhatsz. Talán hallottál már róla, hogy a természetesség jegyében egyesek olívaolajat használnak naptej helyett.
Ha te is kacérkodsz a gondolattal, hogy lecseréled az eddig használt kozmetikumot, cikkünkből hasznos információkhoz juthatsz. Megkérdeztük a témában Tugyi Márta kozmetikus szakértőnket.
Az olívaolajnak számos pozitív hatása van a bőrre is. Nagy mennyiségben tartalmaz antioxidánsokat, E-vitamint, klorofillt, karotin-származékokat és polifenolokat - ezek mind szabadgyök-közömbösítők.
Ezen kívül szkvalántartalma is jelentős, aminek köszönhetően csökkenti a bőrrák bizonyos fajtáinak kockázatát. Magas F-vitamin-tartalma miatt - mely a sejthártya egyik építőköve - ugyancsak bőrvédő hatású.
Használhatod napozószer helyett?
Mindezek ellenére nem ajánlott hirtelen lecserélnéd a naptejet vagy napolajat olívaolajra. Csak akkor érdemes napozószer helyett használni, ha már elértél egy bizonyos barnaságot, de ilyenkor is jobb kihagyni a déli órákat, vagyis 11-15 óra között kerüld a közvetlen napsugárzást - figyelmeztet Tugyi Márta kozmetikus szakértőnk.
Napozás utáni lehetőségek
Érzékeny, fehér bőrű emberek számára tehát nem ajánlott a napozószer helyett olívaolajat használni, viszont napozás utáni bőrápolásra tökéletes. Az egyik legjobb természetes testápoló.
Órák alatt hatnak! A leghatékonyabb gyógyító házi pakolások napégés ellen
Teheted a fürdővízhez, vagy tusolás után az enyhén nedves bőrre is kenheted, sőt, pakolásként is alkalmazhatod.
Zuhanyozást követően vastagon kend be a bőrödet olívaolajjal, majd tekerd magad fóliába. 20 perc után mosd vagy törölöd le a felesleget. Különösen a szárazabb bőrűek számára ajánlott, hiszen a pakolástól puha, hidratált lesz a bőr. A nyak és a dekoltázs bőrét, valamint a kézfejet akár naponta is ápolhatod olívaolajjal - mondja Tugyi Márta.
Milyen fajta olívaolajat válassz bőrápolásra?
A legjobb minőségű az extra szűz olívaolaj. Ennél a fajtánál az olajbogyók közül minden szennyeződést eltávolítanak, és a leszedéstől számított egy napon belül kipréselik őket - hagyományos, mechanikus módszerekkel. Az olajhoz semmilyen adalékot vagy tartósítószert nem adnak. Az extra szűz olívaolaj megőrzi eredeti vitamintartalmát, nem károsodik az értékes telítetlen zsírsavtartalma, antioxidánsokban rendkívül gazdag marad. A szűz olívaolaj ugyancsak közvetlenül az olajbogyók mechanikai sajtolásával készül, minősége azonban valamivel gyengébb az extra szűzénél.
Kattints az alábbi dobozra, ha kíváncsi vagy, milyen gyógynövényeknek veheted hasznát a mindennapokban.
Kerüld a sansa olajat!
A leggyengébb minőségű a sansa olívaolaj, amely lampante, pomace vagy orujo néven is kapható. Ezt a fajta terméket a szűz olívaolaj előállításánál visszamaradt úgynevezett olívapogácsák felhasználásával állítják elő. Ám mivel ebben a sansa olajban mindössze 1%-nyi az olívaolaj-tartalom, nem érdemes tőle csodát várnod.